b'\n_START_ARTICLE_\nBlanka Dru\xc5\xa1kovi\xc4\x8d Czerny\n_START_SECTION_\n\xc5\xbdivljenje in delo\n_START_PARAGRAPH_\nMagistrirala je 1977 na zagreb\xc5\xa1ki Agronomski fakulteti in 1985 doktorirala iz genetike na novosadski Naravoslovno-matemati\xc4\x8dni fakulteti. Leta 1970 se je kot raziskovalka zaposlila na In\xc5\xa1titutu za biologijo ljubljanske univerze. Posvetila se je raziskavam kromosomskega \xc5\xa1tevila semenk s slovenskih nahajali\xc5\xa1\xc4\x8d ter spremembam in po\xc5\xa1kodbam genetskih snovi, ki jih povzro\xc4\x8dajo genotoksi\xc4\x8dni onesna\xc5\xbeevalci v okolju. Razvila je izviren postopek za citogensko indikacijo, to je oceno stopnje ogro\xc5\xbeenosti organizmov na osnovi ugotavljanja po\xc5\xa1kodovanosti njihove dedne snovi. Sama ali v soavtorstvu je objavila ve\xc4\x8d znanstvenih \xc4\x8dlankov in razprav ter poljudnih \xc4\x8dlankov in knjigo Gobe.'